**REGULAMENTUL EVALUĂRII**

**CURENTE ȘI FINALE**

1. Pe parcursul semestrului de toamnă la toate facultățile se vor efectua 2 totalizări, care includ proba **test/computer** și proba **deprinderi practice**.

2. Admiterea la examenul final la facultatea **Stomatologie** - în baza a **8 note pozitive (4 - testări și 4 - deprinderi practice).**

3. Admiterea la examenul final la facultatea Sănătate publică - în baza a **4 note pozitive (2 - testări și 2 - deprinderi practice).**

4.Nu se admit la totalizări studenții, care au absențe nemotivate nerecuperate la lecțiile practice sau mai mult de 2 absențe la prelegeri în perioada respectivă.

5. Testele pentru totalizări vor fi afișate pe site-ul catedrei cu cel puțin o săptămână până la totalizare.

6. Nu se acordă posibilități pentru studierea suplimentară a pieselor microscopice pentru totalizări. Piesele microscopice se studiază doar la lecțiile practice.

7. Absența nemotivată la totalizare sau refuzul de a susține testul se apreciază ca o tentativă consumată de recuperare. Studentul respectiv are încă 2 posibilități de recuperare până la totalizarea următoare.

8. În cazul absentării la 30% din prelegeri, absențele se recuperează cu prezentarea referatelor la temele absentate, scris de mână, volumul - minimum 5 foi A4.

9. Se interzice folosirea telefonului mobil și fotografierea pieselor microscopice și macroscopice în timpul lecțiilor practice.

10. Prezentările PowerPoint a tuturor temelor lecțiilor practice sunt amplasate pe site-ul catedrei, rubrica „info-studenți”.